|Rajaleidja|
See aasta oli mul kümnes kord Vastseliina puupäevadel. Alustasin seal kunagi ainult peitlitega. Sel korral otsustasin vanu aegu meelde tuletada ja jälle käsitsi urgitsemisele keskenduda.
On see needuseks või õnnistuseks, aga ikka ja alati teen enda nägu kujusid (ja pilte ikka ka). Rajaleidja on küll pisut-pisut teiste proportsioonidega ja pigem mehe nägu, aga nagu sõbrad näevad - äraeksimatult minu tegu ja nägu. Midagi on ta märganud ja sinnapoole teel, saba rõngas. Loodan, et ta ka mulle oma sihtmärki näitab.
Homme lähen tööle, puhkust on õnnestunud isegi pisut pikemaks venitada (tänu graafikule).